**Pitanja zaprimljena na email ESF-Ministarstvo kulture po objavi Poziva na dostavu projektnih prijedloga „Umjetnost i kultura *online*“ – 9. dio**

|  |  |  |
| --- | --- | --- |
| **Br.** | **PITANJE** | **ODGOVOR** |
| 1 | Ukoliko ne potrošimo svih 40% neizravnih troškova što se dešava s ostatkom? Tretira li se on kao zarada ili ostaje na slobodno raspolaganje udruzi (naravno, sukladno svim zakonima i propisima) nakon provedbe projekta? Ljubazno molimo konkretan odgovor s obzirom da u više navrata odgovori na ovo pitanje nisu bili do kraja jasni. Dakle, ukoliko od navedenog iznosa neizravnih troškova za provedbu projekta utrošimo npr. samo polovicu moramo li drugu polovicu vratiti ili nam ostaje nakon završetka projekta kao što je to primjera radi bilo s 15% neizravnih troškova u prethodnim ESF natječajima? | Korisnik koristi sredstva isplaćena temeljem fiksne stope od 40 % prihvatljivih izravnih troškova osoblja kao nadoknadu sredstava koja je utrošio za ostale prihvatljive troškove. Korisnik nije dužan u sklopu ZNS-a dostavljati dokaznu dokumentaciju za ostale prihvatljive troškove (no dužan je za vrijeme trajanja Ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti izdataka u okviru Europskog socijalnog fonda te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe projekta). Fiksna stopa od 40% na navedenom natječaju služi za pokrivanje svih ostalih izravnih troškova i neizravnih troškova projekta te je prilikom planiranja proračuna trebalo voditi računa da isto bude namjenski određeno i u skladu sa stvarnim potrebama, ne ostavljajući pritom prostor za uštede novčanih sredstava. Slijedom navedenog, obvezni ste izvršiti sva plaćanja, odnosno potrošiti planirani iznos sredstava. Projekt u pravilu ne smije ostvarivati prihod od projektnih aktivnosti. Ako tijekom provedbe projekta dođe do ostvarenja određenog prihoda, ukupan iznos bespovratnih sredstava bit će umanjen za iznos ostvarenog prihoda i to na temelju podnesenog završnog izvješća. |